stanford-oval/wikipedia huggingface dataset:
Apollon ja Dafne

| Apollon ja Dafne |
| --- | --- |

Nimi:  Apollon ja Dafne
Tekijä:  Piero del Pollaiuolo (en)
Valmistumisvuosi:  1470
Taiteenlaji:  Mytologiamaalaus
Teostyyppi:  Maalaus
Materiaali:  Öljyväri ja puulevy (maalauspohja)
Korkeus:  29,5  cm
Leveys:  20  cm
Kokoelma:  National Gallery
Sijainti:  Kansallisgallerian huone 59 Lontoossa
Apollon ja Dafne on 1400-luvun lopussa valmistunut Piero del Pollaiuolon maalaus. Teos kuvaa antiikin aikaisen roomalaisen runoilijan Ovidiuksen tarinaa, jossa Apollon rakastuu Dafneen ja alkaa vainota häntä. Dafne pääsee pakoon vainoajaltaan, kun hänen isänsä, joen jumala, muuttaa Dafnen laakeripuuksi. Tapahtuman taustalla teoksessa häämöttää Firenzen kaupunki.
Cristóbal de Morales

Cristóbal de Morales.
Cristóbal de Morales (noin 1500 Sevilla – 7. lokakuuta 1553 Marchena) oli yksi aikansa tärkeimmistä espanjalaisista säveltäjistä.
Elämä

Morales syntyi ja opiskeli Sevillassa. Vuonna 1535 Morales muutti Roomaan, jossa hän toimi jonkin aikaa laulajana kuorossa. Vuonna 1545 hän palasi Espanjaan. Morales kuoli Marchenassa.
Musiikki

Lähes kaikki Moralesin teokset ovat uskonnollista musiikkia. Hän sävelsi muun muassa yli 100 motettia sekä monta messua.
Aston Martin DB7

| Aston Martin DB7 |
| --- | --- |
 Aston Martin DB7 Volante
Valmistustiedot
Valmistusmaa:   Yhdistynyt kuningaskunta
Valmistaja:  Aston Martin
Valmistusvuodet:  1994-2004
Tuotantomäärä:  7 000 kappaletta
Korimalli:  2-ovinen coupé
Luokka:  S-segmentti
Muotoilija:  Ian Callum ja Keith Helfet
Edeltäjä:  Aston Martin V8
Seuraaja:  Aston Martin DB9
Tekniset tiedot
Iskutilavuus:  3,2L I6 tai 5,9L V12
Teho:  340 hv (V12 Vantagessa 420 hv)
Vetotapa:  takaveto
Mitat
Massa:  1 800 kg
Pituus:  4 646 mm
Leveys:  1 830 mm
Aston Martin DB7 on urheiluauto, jota brittiläinen Aston Martin valmisti vuodesta 1994 vuoteen 2004. Prototyyppi valmistui marraskuussa 1992 ja debytoi Geneven autonäyttelyssä maaliskuussa 1993. Auton suunnittelivat Ian Callum ja Keith Helfet. DB7-mallia valmistettiin reilut 7 000 kappaletta. DB7 on takaveto ja siinä on moottorivaihtoehtoina 3,2-litrainen I6 tai 5,9-litrainen V12. Vuonna 1999 ilmestyi myös tehokkaampi DB7 V12 Vantage -malli, jossa oli 420 hv ja se kiihtyi 0–100 km/h 4,9 sekunnissa.
Aston Martin DB7 Vantage Volante
Aston Martin DB7 Zagato
Tietoja

Teho: Noin 340 hv
Huippunopeus: Noin 285 km/h
Kiihtyvyys 0–100 km/h noin 5,3 s
Deep Blue Sea

| Deep Blue Sea |
| --- | --- |

Ohjaaja:  Renny Harlin
Käsikirjoittaja:   Duncan Kennedy (käsikirjoittaja)  Donna Powers  Wayne Powers 
Tuottaja:   Akiva Goldsman  Robert Kosberg  Tony Ludwig  Alan Riche  Rebecca Spikings 
Säveltäjä:  Trevor Rabin
Kuvaaja:  Stephen Windon
Leikkaaja:   Derek Brechin  Dallas Puett  Frank J. Urioste 
Pääosat:   Saffron Burrows  Thomas Jane  LL Cool J  Jacqueline McKenzie  Michael Rapaport  Stellan Skarsgård  Samuel L. Jackson 
Valmistustiedot
Valmistusmaa:   Yhdysvallat  Australia
Tuotantoyhtiö:  Warner Bros.
Levittäjä:  Warner Bros.
Ensi-ilta:   28. heinäkuuta 1999  27. syyskuuta 1999  3. syyskuuta 1999
Kesto:  105 min
Alkuperäiskieli:  englanti
Budjetti:  60 000 000 $
Tuotto:  164 648 142 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Deep Blue Sea on Renny Harlinin ohjaama yhdysvaltalainen elokuva, joka sai ensi-iltansa vuonna 1999. Elokuvassa koe-eläiminä käytetyt hait tulevat tavallista älykkäämmiksi ja alkavat hyökätä ihmisten kimppuun. Valmistumisvuonnaan Deep Blue Sea oli Suomessa kävijämäärältään elokuvateattereiden 11. katsotuin elokuva.
Elokuva on saanut kaksi jatko-osaa, jotka valmistuivat vuosina 2018 ja 2020.
Juoni

Vedenalaisen Aquatica-laboratorion tiedemiehet ovat muuttaneet vankeudessa elävien haiden aivoja geneettisesti, päämääränään kehittää lääke Alzheimerin tautiin. Odottamattomana sivuvaikutuksena hait alkavat muuttua älykkäämmiksi. Kun seudulle iskevä trooppinen myrsky saa Aquatican veden valtaan, jäävät päähenkilöt loukkuun keskelle merta. Tohtori Susan McAlesterin otettua hain aivoista nestenäytteen tutkimusta varten eräs työntekijöistä lähestyy haita, jolloin se puree häneltä käden. Blake haluaa sen takia tappaa hain, mutta McAlester ei suostu siihen. Brenda Kerns soittaa apua, ja helikopteri saapuu paikalle auttamaan. Potilaan roikkuessa kiinnitettynä helikopteriin siihen tulee vika, jonka seurauksena koko tutkimuskeskus räjähtää. Älykkäät hait alkavat tappaa yksi kerrallaan työntekijöitä, jotka puolestaan yrittävät päästä pois Aquaticalta hengissä ja estää haiden vapautumisen mereen.
Rooleissa

| 0 | 1 | 2 |
| --- | --- | --- |
|  Thomas Jane  | … |  Carter Blake    |
|  Saffron Burrows  | … |  Susan McAlester   |
|  LL Cool J  | … |  Sherman  Dudley   |
|  Michael Rapaport  | … |  Tom Scoggins   |
|  Stellan Skarsgård  | … |  	Jim Whitlock    |
|  Samuel L. Jackson  | … |  Russell Franklin   |
|  Jacqueline McKenzie  | … |  Janice Higgins    |
|  Aida Turturro  | … |  Brenda Kerns    |
Arvosteluja

Rotten tomatoes: 5,6/10 (keskiarvo)
Metacritic: 54/100
Aston Martin Cygnet

| Aston Martin Cygnet |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  Aston Martin
Valmistusvuodet:  2011–2013
Korimalli:  3-ovinen hatchback
Teknisesti samankaltaisia:  Toyota iQ
Tekniset tiedot
Iskutilavuus:  1,3 l
Teho:  97 hv
Polttoaine:  bensiini
Vetotapa:  etuveto
Vaihteisto:  6-vaihteinen manuaali
Mitat
Pituus:  3 078 mm
Akseliväli:  2 000 mm
Leveys:  1 680 mm
Korkeus:  1 500 mm
Aston Martin Cygnet on Aston Martinin vuosina 2011–2013 valmistama kaupunkiauto, joka on uudelleennimetty versio Toyota iQ:sta. Myös Aston Martin Cygnet rakennettiin ja suunniteltiin Smart Fortwon haastajaksi. Cygnetin pituus on vain 3 078 mm, tehden siitä Aston Martinin pienimmän auton.
Cygnetin pienen moottorin ansiosta hiilidioksidipäästöt ovat vain 110 g CO2/km ja bensiinin kulutuskin vain 4 litraa / 100 km.
Aston Martin ilmoitti syyskuussa 2013 lopettavansa Cygnetin valmistuksen. Aston Martinin syy lopettamiselle olivat pienet myyntiluvut, sillä Cygnetiä myytiin yhteensä vain noin 300 kappaletta, kun tavoitteena oli myydä 4 000 autoa vuodessa.
Cygnetistä valmistettiin vuonna 2018 erikoisversio, jossa on 4,7 litran moottori, jonka teho on 430 hevosvoimaa ja kiihtyvyys 0–100 km/h 4,2 sekuntia. Sitä valmistettiin eräälle autokeräilijälle vain yksi ainoa kappale, jonka myyntihintaa ei ole kerrottu julkisesti.
Cygnetistä on tullut pienen valmistusmääränsä vuoksi erittäin haluttu auto käytettyjen markkinoilla ja niistä on maksettu jopa 50 000 euroa.
Aiheesta muualla

Kuvia tai muita tiedostoja aiheesta Aston Martin Cygnet Wikimedia Commonsissa
Arauca

| Arauca |
| --- | --- |
 lippu:  vaakuna
 Arauca
 Koordinaatit: 7°5′26″N, 70°45′42″W 
Valtio:  Kolumbia
Departementti:  Arauca
Infobox OKVirheellinen NIMI-arvo: 
Arauca on samannimisen departementin pääkaupunki Kolumbian koillisosassa. Sen asukasluku vuonna 2011 oli 71 200 henkeä. Kaupunki sijaitsee Venezuelan rajalla; Arauca-joen silta on virallinen rajanylityspaikka.
Kaupungin lippu muistuttaa Bulgarian lippua.
Kaupunki on perustettu vuonna 1785.
Austbygden kirkko

| Austbygden kirkko Austbygde kyrkje |
| --- | --- |
 Kirkko vuonna 2015.
Sijainti:  Tinn, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1888
Suunnittelija:  Jacob Wilhelm Nordan
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Austbygden kirkko (norj. Austbygde kyrkje) on Tinnin kunnassa Telemarkin läänissä Norjassa sijaitseva puinen pitkäkirkko vuodelta 1888.
Aiheesta muualla

Kuvia tai muita tiedostoja aiheesta Austbygden kirkko Wikimedia Commonsissa
Aston Martin DBR4

| Aston Martin DBR4 |
| --- | --- |

Talli:   David Brown
Suunnittelija(t):   Ted Cutting
Kuljettajat:   Roy Salvadori  Carroll Shelby
Teknisiä tietoja
Renkaat:  A Avon D Dunlop
Moottori:  Aston Martin
Kilpailuhistoria
Debyytti:  Hollannin GP 1959
Kilpailuja:  5
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Viimeinen kilpailu:  Hollannin GP 1960
Aston Martin DBR4 on Aston Martinin valmistama Formula 1 -auto, jolla David Brown Corporation -talli kilpaili kausina 1959–1960. Autolla kilpailivat Roy Salvadori ja Carroll Shelby. Auto oli ensiesiintymisestään lähtien kilpailukyvytön ja suunnittelultaan vanhanaikainen auton etuosaan asennetun moottorin vuoksi.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1959 | David Brown | Aston Martin | A |  | MON | 500 | NED | FRA | GBR | GER | POR | ITA | USA |  | 0 | 5. |
| 1959 | David Brown | Aston Martin | A |  Roy Salvadori |  |  | Kesk. |  | 6 |  | 6 | Kesk. |  |  | 0 | 5. |
| 1959 | David Brown | Aston Martin | A |  Carroll Shelby |  |  | Kesk. |  | Kesk. |  | 8 | 10 |  |  | 0 | 5. |
| 1960 | David Brown | Aston Martin | D |  | ARG | MON | 500 | NED | BEL | FRA | GBR | POR | ITA | USA | 0 | 8. |
| 1960 | David Brown | Aston Martin | D |  Roy Salvadori |  |  |  | DNS |  |  |  |  |  |  | 0 | 8. |
Käännös suomeksi
Auslan

Auslan eli australialainen viittomakieli on Australiassa käytetty viittomakieli. Auslan on lyhenne sanoista Australian Sign Language. Kielellä on 14 000 käyttäjää.
Australialainen viittomakieli on kehittynyt brittiläisestä viittomakielestä ja on sukua myös uusiseelantilaiselle viittomakielelle. Vaikutteita on tullut myös irlantilaisesta ja amerikkalaisesta viittomakielestä. Kieli käyttää kaksikätisiä sormiaakkosia, kuten brittiläinen ja uusiseelantilainen viittomakieli.
Auslan kehittyi Isosta-Britanniasta tulleiden kuurojen siirtolaisten keskuudessa 1800-luvulla.
Aiheesta muualla

auslan.net
Auslan online dictionaries (Arkistoitu – Internet Archive) (englanniksi, ranskaksi)
Criterion Games

| Criterion Games |
| --- | --- |

Yritysmuoto:  tytäryhtiö
Perustettu:  1996
Avainhenkilöt:  Matt Webbster (pääjohtaja)
Kotipaikka:  Guildford, Englanti
Toimiala:  videopeliteollisuus
Tuotteet:  videopelit, pelimoottorit
Henkilöstö:  Noin 90 (2017)
Emoyhtiö:  Electronic Arts
Kotisivu:  criteriongames.com
Infobox OKVirheellinen NIMI-arvo: 
Criterion Games on brittiläinen vuonna 1996 perustettu Electronic Artsin alaisuudessa toimiva pelitalo. Criterion Software oli alun perin Canonin omistuksessa, kunnes se myytiin Electronic Artsille vuonna 2004. Criterion Games tunnetaan Need for Speed ja Burnout -pelisarjoista ja Black -videopelistä. Myös RenderWare-pelimoottori on myös Criterionin kehittämä.
Vuonna 2013 yhtiö työllisti 17 henkilöä, koska 60–65 siirrettiin Ghost Gamesille työskentelemään Need for Speed -pelien pariin. Criterion Games työllisti noin 90 henkilöä vuonna 2017. Vuonna 2020 ilmoitettiin, että EA aikoo siirtää Need for Speedin kehittämisen takaisin Criterionille.
Pelit

| Vuosi | Nimi | Alusta(t) | Julkaisija(t) | Huomioita |
| --- | --- | --- | --- | --- |
| 1996 | Scorched Planet | Microsoft Windows | Virgin Interactive |  |
| 1997 | Speedboat Attack | Microsoft Windows | Telstar Electronic Studios |  |
| 1997 | Sub Culture | Microsoft Windows | Ubi Soft |  |
| 1998 | Redline Racer | Dreamcast, Microsoft Windows | Ubi Soft |  |
| 1999 | TrickStyle | Dreamcast, Microsoft Windows | Acclaim Entertainment |  |
| 2000 | Deep Fighter | Dreamcast, Microsoft Windows | Ubi Soft |  |
| 2001 | AirBlade | PlayStation 2 | Namco |  |
| 2001 | Burnout | GameCube, PlayStation 2, Xbox | Acclaim Entertainment |  |
| 2002 | Burnout 2: Point of Impact | GameCube, PlayStation 2, Xbox | Acclaim Entertainment |  |
| 2004 | Burnout 3: Takedown | PlayStation 2, Xbox | Electronic Arts |  |
| 2005 | Burnout Legends | PlayStation Portable | Electronic Arts |  |
| 2005 | Burnout Revenge | PlayStation 2, Xbox, Xbox 360 | Electronic Arts |  |
| 2006 | Black | PlayStation 2, Xbox | Electronic Arts |  |
| 2008 | Burnout Paradise | Microsoft Windows, PlayStation 3, Xbox 360 | Electronic Arts |  |
| 2010 | Need for Speed: Hot Pursuit | Microsoft Windows, PlayStation 3, Xbox 360 | Electronic Arts |  |
| 2011 | Burnout Crash! | iOS, PlayStation 3, Xbox 360 | Electronic Arts |  |
| 2012 | Need for Speed: Most Wanted | Microsoft Windows, PlayStation 3, PlayStation Vita, Wii U, Xbox 360 | Electronic Arts |  |
| 2013 | Need for Speed Rivals | Microsoft Windows, PlayStation 3, PlayStation 4, Xbox 360, Xbox One | Electronic Arts | Lisätyöt |
| 2016 | Star Wars Battlefront – Rogue One: X-Wing VR Mission | PlayStation 4 | Electronic Arts |  |
| 2017 | Star Wars Battlefront II | Microsoft Windows, PlayStation 4, Xbox One | Electronic Arts | Lisätyöt |
| 2018 | Battlefield V | Microsoft Windows, PlayStation 4, Xbox One | Electronic Arts | Firestorm-pelimuoto |
| 2019 | Need for Speed Heat | Microsoft Windows, PlayStation 4, Xbox One | Electronic Arts | Lisätyöt |
| 2021 | Battlefield 2042 | Microsoft Windows, Playstation 4, PlayStation 5, Xbox One, Xbox Series X/S | Electronic Arts | Lisätyöt |
| 2022 | Need for Speed Unbound | Microsoft Windows, PlayStation 5, Xbox Series X/S | Electronic Arts |  |
Aiheesta muualla

Virallinen kotisivu (englanniksi)
Criterion Games Next-lehden artikkelissa (PDF) (englanniksi)
Darwinin painajainen

| Darwinin painajainen> Darwin’s Nightmare |
| --- | --- |

Ohjaaja:  Hubert Sauper
Käsikirjoittaja:  Hubert Sauper
Tuottaja:   Hubert Sauper  Barbara Albert  Martin Gschlacht  Edouard Mauriat  Antonin Svoboda  Hubert Toint 
Kuvaaja:  Hubert Sauper
Leikkaaja:   Denise Vindevogel
Valmistustiedot
Valmistusmaa:  Itävalta, Belgia, Ranska, Kanada, Suomi, Ruotsi
Tuotantoyhtiö:  Saga Films et Vidéo
Levittäjä:  International Film Circuit
Ensi-ilta:  1. syyskuuta 2004
Kesto:  107 min
Alkuperäiskieli:  englanti, swahili, venäjä
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Darwinin painajainen on Hubert Sauperin vuonna 2004 kirjoittama ja ohjaama itävaltalais-ranskalais-belgialainen dokumenttielokuva, joka käsittelee Victorianjärven kalateollisuuden sosiaalisia ja ympäristövaikutuksia Tansaniassa. Se sai ensi-iltansa Venetsian elokuvajuhlilla vuonna 2004 ja nimitettiin vuoden 2006 Oscar-palkintoehdokkaaksi parhaasta dokumenttielokuvasta 78. Oscar-gaalassa . Boston Globe kutsui sitä ”vuoden parhaaksi dokumentiksi eläinmaailmasta”.
Yleiskatsaus

Elokuva alkaa Neuvostoliiton valmistaman Iljušin Il-76 -rahtilentokoneen laskeutuessa Mwanzan lentokentälle Tansaniaan, lähelle Victorianjärveä. Kone palasi Euroopasta viedäkseen sinne jälleen lisää prosessoituja niilinahvenen fileitä. Niilinahven on Victorianjärveen tuotu vieraslaji, joka on aiheuttanut satojen endeemisten lajien sukupuuton.
Venäjän ja Ukrainan lentomiehistön, paikallisten tehdasomistajien, vartijoiden, prostituoitujen, kalastajien ja muiden kyläläisten haastattelut avaavat keskustelun niilinahvenen Victorianjärvelle tuomisen vaikutuksista sekä siitä, miten se on vaikuttanut alueen ekosysteemiin ja talouteen. Elokuva keskittyy myös ristiriitaan toisaalta Afrikkaan vietävän eurooppalaisen avun sekä toisaalta eurooppalaisten asekauppiaiden loputtoman aseiden ja ampumatarvikkeiden virran välillä. Aseita ja ammuksia kuljetetaan usein samoissa lentokoneissa, jotka vievät niilinahvenfileitä eurooppalaisille kuluttajille. Tämä ruokkii juuri niitä konflikteja, joiden korjaamiseksi apu lähetettiin. Lentomiehistön radioteknikko Dima sanoo elokuvassa: ”Angolan lapset saavat aseita jouluksi, Euroopan lapset saavat viinirypäleitä.”
Elokuvassa käsitellään perusteellisesti alkuperäiskansojen kauhistuttavia elin- ja työoloja, joista puuttuu jätehuolto ja viemäröinti ja joissa monista lapsista tulee narkomaaneja ja prostituoituja. Koska niilinahventa pyydetään ja jalostetaan vientiin, kaikki laadukkaammat fileet myydään Eurooppaan, jolloin paikalliset ihmiset joutuvat selviämään perattujen kalojen mädäntyneillä ruhoilla. Elokuvassa esitetyt paikalliset uutisraportit osoittavat, että Pohjois- ja Keski-Tansania on nälänhädässä. Selitykseksi sille, ettei paikallista kalaa myydä kotimarkkinoille lähestyvän nälänhädän torjumiseksi, eräs kalankäsittelytehtaan johtaja sanoo sen olevan liian kallista.
Vastaanotto > Kriitikkojen vastaanotto

Darwinin painajaisen hyväksyntäluokitus on 90% verkkosivustolla Rotten Tomatoes, perustuen 52 arvosteluun ja sen keskimääräinen arvio on 7,56 / 10. Sivuston kriitikkojen yksimielinen lausahdus kuuluu: ”Tämä avartava dokumentti tuo esiin joitain globalisaation järkyttäviä vaikutuksia”. Elokuvalla on myös 18 kriitikon mukaan 84 pistettä sadasta Metacriticissä, mikä osoittaa ”universaalia suosiota”.
Vastaanotto > Palkinnot

2004 Entrevues Film Festival ( Entre vues ), Yleisöpalkinto
2004 Euroopan elokuvapalkinto parhaasta dokumenttielokuvasta
2004 Wienin kansainväliset elokuvajuhlat, Wienin elokuvapalkinto
2005 Thessalonikin dokumenttifestivaali, Yleisöpalkinto
2005 Angers European First Film Festival, European Jury Award
2005 Mexico Cityn kansainvälinen nykytaidefestivaali, yleisöpalkinto
2005 Sydneyn elokuvajuhlat, FIPRESCI- palkinto
2005 Yamagatan kansainvälinen dokumenttielokuvafestivaali, tuomariston erikoispalkinto ja Community Cinema Award
2006 César-palkinto parhaasta ensimmäisestä täysielokuvasta
Oscar-palkinnon paras dokumenttielokuvaehdokas 2006
Aiheesta muualla

Révélations et impasses d'une approche radical de la mondialisation (in French) - Frédéric Girautin artikkeli EspacesTemps.net -sivustolla, jossa arvioidaan sekä elokuvan että François Garçonin kriittisen kirjan tieteellistä kiinnostusta
Isot kalat syövät pieniä - Ravindra Tripathin katsaus Darwinin painajaiseen Shabdankanissa
Austin Osman Spare

Austin Osman Spare
Austin Osman Spare (30. joulukuuta 1886 Lontoo – 15. toukokuuta 1956 Lontoo) oli brittiläinen piirtäjä, taidemaalari ja okkultisti. Hän yhdisti okkultistisia ja muinaisia mytologisia aiheita teoksiinsa, jotka laati art nouveaun ja symbolismin estetiikan pohjalta. Hän uskoi taiteen kumpuavan alitajunnassa olevasta "latentista tiedosta".
Spare opiskeli Royal College of Artissa. Hän sai vuosina 1904–1912 menestystä groteskeilla piirroksillaan. Spare teki kokeiluja automatismin parissa jo ennen surrealisteja. Häntä onkin kuvailtu "protosurrealistiksi". Spare julkaisi myös kirjoituksiaan ja toimitti kahta lehteä. Vuonna 1919 Spare erosi vaimostaan, näyttelijä Eily Shaw'sta. Ensimmäisen maailmansodan jälkeen hänen suosionsa lisäksi hiipui. Spare eli 1920-luvulla eristäytynyttä elämää, mutta jatkoi taiteen tekemistä. Hän teki muun muassa satyyrimaisia kuvia kasvoista. Spare hyödynsi anamorfoosia ja teki kuvia itsestään naisena, Jeesuksena ja Adolf Hitlerinä. Osa hänen teoksistaan oli niin eroottisia, ettei niitä laillisesti ollut mahdollista asettaa näytteille hänen elämänsä aikana. Sparen tyylivalikoima oli hyvin laaja ja ulottui huolellisesti pastelliväreillä tehdyistä muotokuvista kalligrafiaan. Brittilehdistössä hän palasi lyhyesti julkisuuteen sankarin maineessa, koska hän oli kieltäytynyt tekemästä muotokuvaa, jota Hitler oli pyytänyt häneltä ilmeisesti Saksan suurlähetystön henkilökunnan kautta.
Spare sai vaikutteita teosofiasta ja spiritualismista. Hän kuului lyhyesti Aleister Crowleyn hengellisiin piireihin. Spare sai uutta suosiota 1930-luvun lopussa ja piti taas näyttelyitä elämänsä loppupuolella. Hänen tuotantoonsa kuuluu yli 3 000 teosta. Aikansa taidepiirien ulkopuolella vaikuttanut Spare kuitenkin pysyi pitkään lähinnä kulttihahmona. 1960-luvulla Mario Amaya kuvaili Sparea postuumisti "Britannian ensimmäiseksi poptaiteilijaksi". Led Zeppelinistä tunnettu muusikko Jimmy Page keräsi Sparen taiteen kokoelman. Kenneth Grant käsitteli Sparea kirjoituksissaan mytologisoidusti lapsuusaikana initioituna synkkänä velhona.
Sparen teoksia on muun muassa Metropolitan Museum of Artissa, Victoria and Albert Museumissa ja Princeton University Art Museumissa.
Asteroúsia

| Asteroúsia> Αστερούσια Όρη |
| --- | --- |
 Asteroúsia-vuoristo.
Maantiede
Sijainti:  Iraklion, Kreeta, Kreikka
Koordinaatit:  34°58′00″N, 25°5′00″E
Korkein kohta
Nimi:  Kófinas
Korkeus meren-pinnan tasosta:  1 231 m
Asteroúsia (kreik. Αστερούσια Όρη, Asteroúsia Óri) on vuoristo Kreetan saarella Kreikassa. Sen korkein huippu on Kófinas (Κόφινας), jonka korkeus on 1 231 metriä.
Asteroúsia-vuoriston korkein huippu Kófinas.
Asteroúsia-vuoristo sijaitsee Kreetan etelärannikon keskivaiheilla ja erottaa Messarán tasangon Libyanmerestä. Vuoret ovat suhteellisen matalia, mutta niiden rinteet ovat jyrkät. Vuoristossa on lukuisia rotkoja ja luolia, ja se on Natura 2000 -aluetta.
Antiikin aikana vuoriston laidalla etelärannikolla sijaitsivat muun muassa Lebenin (myös Lebena) ja Lasaian kaupungit sekä niin kutsutut Hyvät satamat (Kaloi Limenes). Nykyinen Archánes-Asteroúsian kunnan Asteroúsian kunnallisyksikkö, entinen itsenäinen kunta, on saanut nimensä vuoristosta.
Aiheesta muualla

Kuvia tai muita tiedostoja aiheesta Asteroúsia Wikimedia Commonsissa
Kreikan vuoret ja vuoristot
| --- | --- |
Korkeimmat vuoret (yli 2 000 m):   Ólympos  Smólikas  Vóras  Grámmos  Gkióna  Týmfi  Vardoúsia  Parnassós  Ída eli Psiloreítis  Páchnes  Kakardítsa  Taÿ́getos  Kyllíni  Aroánia  Varnoúntas  Tymfristós  Lákmos  Katarachiás  Vasilítsa  Falakró  Erýmanthos  Órvilos  Tringía  Doúsko  Piéria  Karáva  Tzéna  Lýgkos  Kakoplévri  Mavrovoúni  Pínovo  Oíti  Díkti  Avgó  Aféntis Christós  Vérno  Áskio  Kaliakoúda  Vérmio  Chatzí  Áthos  Bélles  Trapezítsa 
Vuoristot:   Ágrafa  Akarnaniká  Asteroúsia  Athamaniká  Bélles  Koúla  Kroússia  Lasíthi  Lefká Óri  Óri Kyparissías  Píndos  Rodópi  Thryptí
Asteroidien louhinta

Astroidi 433 Eros.
Asteroidien louhinta on mineraalien ja raaka-aineiden louhimista asteroideilta. Joissain asteroideissa on suuria määriä metalleja, muun muassa rautaa. Tulevaisuudessa asteroideilla voitaisiin harjoittaa kaivostoimintaa. Jos ihminen asuttaa aurinkokunnan, asteroidien metallien hyödyntäminen saattaa muuttua taloudellisesti kannattavaksi.
Asteroidien louhinta

Asteroideja aletaan ilmeisesti vallata ja kuljettaa maapallon luokse 2010-luvulla. Asteroidissa voi olla tonnikaupalla, satojen miljardien eurojen arvosta kalliita metalleja kuten platinaa. Vuonna 2013 perustettiin yksityiset Deep Space Industries ja Planetary Resources louhimaan asteroidien mineraaleja. Yksityinen luotain lähtee matkaan ehkä vuonna 2016. Toisaalta Nasa alkanee 2010-luvulla kuljettaa arvokasta asteroidia, joka saavuttaisi stationaarisen Lagrangen pisteen 2020-luvulla, esimerkiksi kuun takana olevan L 2:n.
Suomalaiset ovat kehittämässä aurinkotuulipurjetta, jolla voisi hyvin halvalla kuljettaa rajattomasti rahtia avaruudessa ilman polttoainetta sekä kiertää asteroidilta toiselle. Asteroidien materiaaleista voisi myös tuottaa laitteita ja tavaroita kuun tai muun avaruuden asuttamiseen esimerkiksi 3D-tulostimilla.
Deep Space Industries on patentoinut 3D-tulostimen, joka yhtiön mukaan "luo erittäin tiheitä ja kestäviä metalliosia jopa nollapainovoimassa".
Myös itseään kopioivat tai uusia robotteja tai laitteita rakentavat koneet voisivat tuottaa pienellä lastilla suuren konearmeijan halutulle planeetalle tai asteroidille.
Asteroseismologia

Asteroseismologia tai astroseismologia on tutkimusala, joka tutkii tähtien värähtelyä mittaamalla tähdistä saapuvan valon kirkkaus- ja värieroja. Sanan alkuosa on muinaiskreikan kielen aster ('tähti') kuten sanassa asteroidi.
Tutkimushankkeita

Asteroseismologia on ollut osana esimerkiksi seuraavia avaruuslentoja:
MOST –  Ensimmäinen ensisijaisesti avaruusseismologinen lento, Kanadan avaruusjärjestö, laukaisu 2003
CoRoT –  CNES-johtoinen ESA:n planeettojenetsintä- ja astroseismologia satelliitti, laukaisu 2006
WIRE – NASA epäonnistunut infrapuna-satelliitti, jota ryhdyttiin käyttämään astroseismologiaan, laukaisu 1999.
SOHO –  ESAn ja NASA aurinkotutkimus-luotain, laukaisu 1995
Kepler (avaruusteleskooppi) – NASA:n planeettojenetsintäsatelliitti, laukaisu 2009